Οι κολπικές λοιμώξεις προκαλούνται από βακτήρια, παράσιτα, ιούς και μύκητες. Παράγοντες που αυξάνουν τον κίνδυνο ή πυροδοτούν τις κολπικές λοιμώξεις είναι οι ακόλουθοι:   Αλλαγή σεξουαλικού συντρόφου ή πρόσφατη σεξουαλική επαφή  Χρήση αντιβιοτικών φαρμάκων  Ύπαρξη ανοσοκατασταλτικής ασθένειας, όπως ο διαβήτης και ο HIV  Χρήση προϊόντων υγιεινής στην περιοχή του κόλπου, όπως σαπούνια, αφρόλουτρα και υγρά μαντιλάκια  Κάποιες μέθοδοι αντισύλληψης, όπως η χάλκινη ενδομήτρια συσκευή (IUD)  Μακροχρόνια χρήση στεροειδών φαρμάκων  Η θεραπεία των κολπικών λοιμώξεων, εξαρτάται από το είδος της λοίμωξης, γι΄ αυτό κρίνεται πάντα απαραίτητη η επίσκεψη σε έναν ειδικό, για σωστή διάγνωση. Οι θεραπείες για τις κολπικές λοιμώξεις είναι οι ακόλουθες:   Αντιβιοτικά χάπια ή τζελ για τη βακτηριακή κολπίτιδα, τη γονόρροια, τις τριχομονάδες και τα χλαμύδια.    Αντιιικά φάρμακα για τον έρπητα των γεννητικών οργάνων.   Αντιμυκητιακά φάρμακα για τη μυκητίαση, σε μορφή χαπιών ή κρέμας.  Κρέμες, αλοιφές και διαλύματα για τα κονδυλώματα των γεννητικών οργάνων. Σε ορισμένες περιπτώσεις επιλέγεται η αφαίρεση των κονδυλωμάτων.